Държавен вестник, бр. 11, 2024 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  11
заболявания, остри инфекции, фебрилитет и 
хеморагичен синдром, липса на необходимост 
от кислородотерапия.
Времето за провеждане на имунизации при 
децата по т. 2 се определя след консултация с 
педиатър от специализирана практика и при 
необходимост с детски невролог. Когато се 
касае за отлагане на имунизациите за срок 
до 3 месеца, отлагането се извършва по реда 
на чл. 20, ал. 2. Отлагането на имунизациите 
за срок над 3 месеца се извършва по реда на 
чл. 20, ал. 3, като в областната специализи-
рана комисия освен педиатър се включва и 
неонатолог.“
Министър: 
Христо Хинков
1100
ДЪРЖАВНА АГЕНЦИЯ 
„НАЦИОНАЛНА СИГУРНОСТ“
КОМИСИЯ ЗА РЕГУЛИРАНЕ НА 
СЪОБЩЕНИЯТА
ИНСТРУКЦИЯ № І-1 
от 17 януари 2024 г.
за реда за извършване на съвместни про-
верки на място по чл. 108, ал. 4 от Закона 
за мерките срещу изпирането на пари от 
специализирана административна дирекция 
„Финансово разузнаване“ на Държавна аген-
ция „Национална сигурност“ и Комисията за 
регулиране на съобщенията по прилагането 
на мерките за превенция на използването 
на финансовата система за целите на изпи-
рането на пари
Г л а в а  п ъ р в а
ОБЩИ РАЗПОРЕДБИ
Чл. 1. С настоящата инструкция се урежда 
редът за осъществяване на съвместни про-
верки на място от специализирана админи-
стративна дирекция „Финансово разузнаване“ 
(САДФР) на Държавна агенция „Национална 
сигурност“ (ДАНС) и Комисията за регули-
ране на съобщенията (КРС) по прилагането 
на мерките за превенция на използването на 
финансовата система за целите на изпирането 
на пари по отношение на лицата по чл. 4, 
т. 7 от Закона за мерките срещу изпирането 
на пари (ЗМИП). 
Чл. 2. От страна на ДАНС общото ръковод-
ство и контрол по изпълнение на настоящата 
инструкция се осъществява от председателя на 
ДАНС, а оперативното ръководство и контрол 
по изпълнение на настоящата инструкция – от 
директора на САДФР на ДАНС.
Чл. 3. От страна на КРС общото ръковод-
ство и контрол по изпълнение на настоящата 
инструкция се осъществява от председателя на 
КРС, а оперативното ръководство и контрол 
по изпълнение на настоящата инструкция се 
осъществява от главния секретар на КРС 
или определени от председателя на КРС 
длъжностни лица.
Чл. 4. Всички действия, предприемани в 
изпълнение на тази инструкция, се извършват 
при спазване на разпоредбите на съответните 
законови и подзаконови нормативни актове, 
регламентиращи условията и реда за съби-
ране, съхраняване, обработване, използване 
и разкриване на сведения, представляващи 
банкова тайна, професионална тайна, слу-
жебна тайна, лични данни, класифицирана 
информация или друга защитена от закон 
информация. 
Г л а в а  в т о р а
СЪВМЕСТНИ ПРОВЕРКИ НА МЯСТО 
Чл. 5. (1) Специализирана администра-
тивна дирекция „Финансово разузнаване“ на 
ДАНС и оправомощени служители на КРС 
могат да извършват съвместни проверки на 
място по прилагането на мерките за превен-
ция на използването на финансовата система 
за целите на изпирането на пари на лицата 
по чл. 4, т. 7 от ЗМИП.
(2) Съвместни проверки се извършват по 
предложение на САДФР на ДАНС или на КРС.
(3) Съвместните проверки се извършват от:
1. служители на САДФР – контролни 
органи по чл. 108, ал. 2 от ЗМИП;
2. служители от администрацията на КРС, 
оправомощени от председателя на КРС по 
реда на чл. 95, ал. 2 от Закона за пощенските 
услуги. 
(4) Съвместните проверки се извършват 
въз основа на съвместна писмена заповед, 
издадена от председателя на ДАНС или оп-
равомощено от него длъжностно лице и от 
председателя на КРС или оправомощено от 
него длъжностно лице, в която се посочват 
целите, срокът и мястото на проверката, 
проверяваните лица, други обстоятелства 
от значение за проверката, ако има такива, 
както и имената и длъжностите на лицата, 
на които се възлага да извършат проверката.
(5) Целите на проверките се определят в 
зависимост от резултатите от прилагането на 
основан на риска подход по чл. 114, ал. 1 и 
чл. 115 от ЗМИП или възникналата необхо-
димост за извършване на проверка. С оглед 
на целите за всяка проверка се изготвя план, 
който съдържа разпределението на темите, 
предмет на проверката съгласно изисквани-
ята на ЗМИП, между длъжностните лица 
на двете институции в рамките на техните 
законоустановени правомощия.
(6) Заповедта за проверка се изготвя в 
три екземпляра – за САДФР на ДАНС, КРС 
и проверяваното лице, и се връчва срещу 
подпис на проверяваното лице ведно с пис-
мо – искане на справки и документи.